
kulcsszavak: Automatizálás, nagyüzemi nyúltartás
Az alapötlet és egyben a célkitűzéseink a nagyüzemi nyúltartás nehézségeinek csökkentése és a másik, talán még fontosabb célkitűzés a nyulak életkörülményeinek a javítása volt. A nyulak életterének demonstrálása céljából építettünk egy minta ketrecet melyben két egyed található. Ezt az automatizált nyúlketrecet két fő részre lehet osztani. Az első a nyulak élettere, ahol a ketrec tetejétől az aljáig haladva helyet kapott két darab kábel hőmérő és egy fűtő egység, egy zárt vizes tartály egy keringető szivattyúval. Emellett található a nyulak étel és gyógyszer adagolását pneumatikus munkahengerekkel ellátó plexi csövek. Valamint még itt az etető résznél kapott helyet egy RFID olvasó egység és egy súlymérő szerkezet. És végül a ketrec alsó szintjén is található egy pneumatikus munkahenger mely a nyulak ürülék eltávolítását végzi. A ketrec második fő része, pedig a fentebb felsorolt eszközök vezérlését végző szekrény, melynek a fontosabb részei egy PLC, tápegységek, I/O sziget, RFID egység, PWM modul, szivattyú, vizes tartály, hűtő/fűtő ventilátor valamint a megjelenítést szolgáló HMI modul, melyen többek között például a mért adatokból (például: nyulak súlya, hőmérséklet) feldolgozott trendeket láthatjuk. Valamint egy GSM modul és egy torony lámpa. A GSM modul és a háromszínű toronylámpa üzembe lép a különböző szintű riasztások esetén.
Ezen a mintaketrecen keresztül szeretnénk szemléltetni a nagyüzemi nyúltartás nehézségeit, valamint az általunk kínált megoldási alternatívákat.
Reméljük ez a rövid beszámoló, felkeltette érdeklődésüket és az előadásunkat érdeklődéssel, fogják hallgatni.



